laion/Wikipedia-Exotic huggingface dataset:
პოლიკარპე კევლიშვილი

პოლიკარპე კევლიშვილი (დ. 1894, სოფ. დვირი, ახლანდ. ბორჯომის მუნიციპალიტეტი, — გ. 1 ოქტომბერი, 1937) — ქართველი სამხედრო პირი, კომბრიგი (1935). 1915 წელს მობილიზებული იყო რუსეთის იმპერიის არმიაში. 1916 წელს დაამთავრა დუშეთის პრაპორშჩიკთა სკოლის კურსები. მონაწილეობდა პირველ მსოფლიო ომში. 1918-1921 წლებში იყო საქართველოს ჯარის პორუჩიკი, მეტყვიამფრქვეველთა რაზმის უფროსი. 1921 წლის მარტიდან მსახურობდა წითელ არმიაში. იყო აფხაზეთის საგანგებო კომისიის განსაკუთრებული დანიშნულების ბატალიონის მეთაური (1921-1922), გორის მაზრის სამხედრო კომისრის თანაშემწე, 1924 წლის მაისიდან — მე-3 ქართული მსროლელი პოლკის ბატალიონის უფროსი, 1926 წლიდან — მე-4 ქართული მსროლელი პოლკის უფროსის თანაშემწე და სამხედრო კომისარი, 1931 წლიდან — კავკასიის წითელდროშოვანი არმიის შტაბის მე-5 განყოფილების უფროსის მოადგილე, 1932 წლიდან კი იმავე განყოფილების უფროსი, 1933 წლიდან — კავკასიის წითელდროშოვანი არმიის შტაბის სამხედრო მომზადების განყოფილების უფროსი. 1935 წლის თებერვალში დაინიშნა 1-ლი კავკასიური (შემდეგში მე-9 წითელდროშოვანი) სამთო-მსროლელი დივიზიის მეთაურად. 1937 წლის ივლისში დააპატიმრეს სამხედრო შეთქმულებაში მონაწილეობის ბრალდებით და მოგვიანებით დახვრიტეს. რეაბილიტირებულია 1957 წელს. დაჯილდოებული იყო წითელი დროშის (1936) და საქართველოს სსრ შრომის წითელი დროშის (1931) ორდენებით. Сувениров О. Ф. Трагедия РККА 1937-1938. — M.: TEPPA, 1998. — ISBN 5-300-02220-9. — გვ. 406. კევლიშვილი პოლიკარპე გედევანის ძე. სტალინური სიები საქართველოდან [ელექტრონული მონაცემთა ბაზა]
დეფლაცია

დეფლაცია — პროდუქტებისა და მომსახურების ფასების შემცირების გრძელვადიანი პროცესი. დეფლაცია ნიშნავს მოვლენას, როდესაც ინფლაციის წლიური პროცენტი ეცემა ნულს ქვემოთ. ეს პროცესი არ უნდა გავაიგივოთ დეზინფლაციასთან, რომლის დროსაც ხდება ინფლაციის წლიური პროცენტის ნელი შემცირება მის მინიმალურ მნიშვნელობამდე. ინფლაციის საპირისპიროს ეს პროცესი ახდენს ფულის რეალური ღირებულების ზრდას ეროვნული ან რეგიონალური მასშტაბით, რისი ეფექტიც არის ის რომ იგივე თანხით შესაძლებელია უფრო მეტი პროდუქციის ყიდვა. ინფლაცია International Monetary Fund, World Economic Outlook 2006 - Globalization and Inflation, Washington D. C., April 2006. Otmar Issing, The euro after four years: is there a risk of deflation?, 16th European Finance Convention, 2 December 2002, London, Europäische Zentralbank, Frankfurt am Main Paul Krugman, Its Baaaaack: Japan's Slump and the Return of the Liquidity Trap, In: Brookings Papers on Economic Activity 2, (1998), pp 137–205 Steven B. Kamin, Mario Marazzi & John W. Schindler, Is China "Exporting Deflation"?, International Finance Discussion Papers No. 791, Board of Governors of the Federal Reserve System, Washington D. C. January 2004. Annual Inflation Rate - Japan Why Are Japanese Wages So Sluggish? IMF Working paper ↑ Robert J. Barro and Vittorio Grilli (1994), European Macroeconomics, chap. 8, p. 142. ISBN 0-333-57764-7
ჯერარდ უეი

ჯერარდ უეი (ინგლ. Gerard Way; დ. 9 აპრილი, 1977, ნიუ ჯერსი) — როკ-ჯგუფ My Chemical Romance-ის ვოკალისტი, ბავშვობის დროს მას ბებია ელენა ასწავლიდა დაკვრას სხვადასხვა ინსტრუმენტზე, სიმღერას, განსხვავებულ პერფორმანსების მოფიქრებასა და განხორციელებას. ელენას დახმარებით და ხელშეწყობით ჯერარდი 11 წლიდან უკრავდა და მღეროდა სხვადასხვა მუსიკალურ ჯგუფებში, სწორედ მისი დიდი დამსახურებაა ჯერარდისა და მისი ძმის მაიკის დიდი სიყვარული მუსიკისადმი, რომელიც ასევე არის My Chemical Romance-ის წევრი და უკრავს ბას-გიტარაზე. ჯერარდს ასევე უყვარს ხატვა და კომიქსები, ის სწავლობდა ნიუ იორკში School of Visual Arts და ოცნენბობდა გამხდარიყო კომიქსების ცნობილი ავტორი. ნაწილობრივ ეს ოცნება აუხდა, 2007 წელს გამოვიდა მისი პირველი კომიქსების კრებული The Umbrella Academy, რომელმაც 2008 მოიპოვა გამარჯვება Eisner Award-ზე, საერთაშორისო კომიქსების დაჯილდოებაზე. შეგიძლიათ იხილოთ მედიაფაილები თემაზე „ჯერარდ უეი“ ვიკისაწყობში. ოფიციალური საიტი ჯერარდ უეი კინოფილმების ინტერნეტ-მონაცემთა ბაზაში
Autobahn (ალბომი)

Autobahn (ქართ. ავტომაგისტრალი) — გერმანული ელექტრონული ჯგუფ Kraftwerk-ის ალბომი, რომელიც გამოვიდა 1974 წელს. პოპულარულ სიმღერიდან იქცა 22-წუთიანი სასათაურო კომპოზიცია, რომელიც სინგლის ვერსიისათვის შემოკლებული იქნა 3 წუთამდე. ეს არ არის მთლიანად ელექტრონული ალბომი, რადგან მასში გამოყენებულია როგორც ვიოლიონო, ასევე ფლეიტა და გიტარა, სინთეზატორებთან ერთად. სასათაურო სიმღერაში გამოიყენება ვოკოდორის ეფექტი. თავად სასათაურო კომპოზიციაში გადმოცემულია ავტობანზე მოძრაობის შეგრძნება, რასაც ამძაფრებს ხმოვანი ეფექტებიც. ალბომის გერმანული გამოცემის გარეკანის ავტორია მხატვარი ემილ შულტი. მასვე ეკუთვნის სიმღერის Autobahn ტექსტი. ინგლისში გამოცემულ ფირფიტაზე გამოტანილი იყო მხოლოდ ავტობანის ლოგოტიპი. ყველა ტექსტის ავტორი — რალფ ჰიუტერი და ფლორიან შნაიდერი, გარდა სიმღერის „Autobahn“ (ტექსტი – ჰიუტერი, შნაიდერი და ემილ შულტი; მუსიკა — ჰიუტერი და შნაიდერი. მინიმუგი ARP Odyssey (თეთრი კორპუსი) სინთეზატორი Farfisa Rhythm Unit 10 Vox Percussion King Farfisa - ფორტეპიანო EMS Synthi A Schulte Compact Phasing A Mutron Biphase და სხვები ინფორმაცია საიტზე Discogs ↑ ერლეუაინი, სტივენ თომას. (2011 [last update])Autobahn – Kraftwerk | AllMusic. allmusic. ციტირების თარიღი: 9 ივლისი 2011. ↑ Power, კრის. (2011 [last update])Kraftwerk – Autobahn: Remastered / Releases / Releases // Drowned In Sound. drownedinsound.com. დაარქივებულია ორიგინალიდან — 2011-08-26. ციტირების თარიღი: 9 ივლისი 2011. ↑ Snow, Mat (ნოემბერი, 2009). „Gut Vibrations“. Mojo. London: Bauer Media Group (192): 110. ISSN 1351-0193. შეამოწმეთ თარიღის პარამეტრი |date=-ში (დახმარება) ↑ კრისტგოუ, რობერტ. (2011 [last update])Robert Christgau: CG: Kraftwerk. robertchristgau.com. დაარქივებულია ორიგინალიდან — 2011-07-15. ციტირების თარიღი: 9 ივლისი 2011. ↑ Mendelsohn, ჯონ. (2011 [last update])Kraftwerk: Autobahn : Music Reviews : Rolling Stone. web.archive.org. დაარქივებულია ორიგინალიდან — 2009-04-01. ციტირების თარიღი: 9 ივლისი 2011. ↑ Cavanagh, David. Uncut Reviews: Kraftwerk – Reissues. Uncut. დაარქივებულია ორიგინალიდან — 2011-01-01. ციტირების თარიღი: 22 ოქტომბერი 2009. ↑ "Longplay-Chartverfolgung at Musicline" (გერმანულად). Musicline.de. Media Control. წაკითხვის თარიღი თებერვალი 18, 2017. ↑ „Dutchcharts.nl – Kraftwerk – Autobahn“ (ჰოლანდიურად). Hung Medien. წაკითხვის თარიღი თებერვალი 18, 2017. ↑ "Kraftwerk – Autobahn". Charts.org.nz. Hung Medien. წაკითხვის თარიღი თებერვალი 18, 2017. ↑ "1975-06-07 საუკეთესო ბრიტანული ალბომების ოფიციალური არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი თებერვალი 18, 2017. ↑ „Kraftwerk ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი თებერვალი 18, 2017. ↑ "RPM-ის საუკეთესო ალბომები: გამოცემა {{{chartid}}}." RPM. კანადის ბიბლიოთეკა და არქივები. წაკითხვის თარიღი მაისი 16, 2017. ↑ "Kraftwerk – Autobahn". Swedishcharts.com. Hung Medien. წაკითხვის თარიღი თებერვალი 18, 2017. ↑ British album certifications – Kraftwerk – Autobahn. ბრიტანეთის ფონოგრამების მწარმოებლების ასოციაცია. შეიყვანეთ Autobahn ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
ლედ ზეპელინის 1970 წლის დიდი ბრიტანეთის ტურნე

ლედ ზეპელინმა 1970 წელს გამართა დიდი ბრიტანეთის საკონცერტო ტურნე. იგი დაიწყო 7 იანვარს და დასრულდა 17 თებერვალს. 9 იანვარს ჯგუფმა გამართა კონცერტი როიალ ალბერტ ჰოლის დარბაზში, ეს კონცერტი ერთ-ერთი საუკეთესო აღმოჩნდა ჯგუფის ისტორიაში. როიალ ალბერტ ჰოლში შესრულებული საკონცერტო გამოსვლები შევიდა 2003 წლის DVD კრებულში Led Zeppelin. როიალ ალბერტ ჰოლში სეტლისტი We're Gonna Groove და I Can't Quit You Baby შეტანილია ჯგუფის 1982 წლის ალბომ Coda - ში. ტურნეს ფარგლებში კიდევ ერთი საკონცერტო გამოსვლა გაიმართა შოტლანდიის ქალაქ ედინბურგში 7 თებერვალს. We're Gonna Groove (პეიჯი) I Can't Quit You Baby (დიქსონი) Dazed and Confused (პეიჯი) Heartbreaker (ბონემი, პეიჯი, პლანტი) White Summer/Black Mountain Side (პეიჯი) Since I've Been Loving You (პეიჯი, პლენტი, ჯოუნსი) Thank You (პეიჯი, პლანტი) What Is and What Should Never Be (პეიჯი, პლანტი) Moby Dick (ბონემი) How Many More Times (ბონემი, ჯოუნსი, პეიჯი) ბისზე: Communication Breakdown (ბონემი, ჯოუნსი, პეიჯი) Whole Lotta Love (ბონმეი, დიქსონი, ჯოუნსი, პეიჯი, პლანტი) Bring It On Home (დიქსონი, პეიჯი, პლანტი) Long Tall Sally (ლიტლ რიჩარდი) C'mon Everybody/Something Else 07/01/1970 Birmingham Town Hall - ბირმინგემი, ინგლისი 08/01/1970 Colston Hall, ბრისტოლი - ინგლისი 09/01/1970 როიალ ალბერტ ჰოლი - ლონდონი, ინგლისი 13/01/1970 გილდიის ჰოლი - პორტსმუთი - ინგლისი 15/01/1970 City Hall - ნიუკასლი ტაინზე, ინგლისი 16/01/1970 Sheffield City Hall - შეფილდი, ინგლისი 24/01/1970 Leeds University Refectory - ლიდსი, England 17/02/1970 აშერ ჰოლი - ედინბურგი, შოტლანდია ჯგუფის ოფიციალური საკონცერტო გამოსვლები ჯგუფის საკონცერტო სეტლისტები
მონოთეიზმი

მონოთეიზმი (ბერძნ. μόνος = ერთადერთი და θεός = ღმერთი) — ერთღმერთიანობა, ამა თუ იმ რელიგიაში ერთადერთი ღმერთის არსებობა, უპირისპირდება პოლითეიზმს, მრავალღმერთიანობას. ფორმალურად მონოთეისტურად ითვლება იუდაიზმი (იაჰვე), ქრისტიანობა (სამება), ისლამი (ალაჰი). ქრისტიანული სამება სამსახოვანია. ზიგმუნდ ფროიდმა თავის ანტირელიგიურ პამფლეტში „მოსე და მონოთეიზმი“ (1950) ასეთი იდეა წამოაყენა: მოსე ფარაონის მსახური იყო. ფარაონმა ეხნატონმა სცადა ეგვიპტეში ერთი ღმერთის – ატონის კულტის შემოღება. მის რეფორმას წინ აღუდგა ქურუმობა და როგორც კი ფარაონი მოკვდა, მზის ღმერთ ატონის საქმეც დასრულდა. მოსემ სცადა ეს იდეა ებრაელებში განეხორციელებინა, მაგრამ ხალხმა ის მოკლა, თუმცა შემდეგ ინანა, მოსე მაინც გააღმერთესო. ეს საინტერესო იდეა მხოლოდ ვარაუდებს ეყრდნობა, ფროიდი გრძნობს ამას და მიუთითებს: დასაბუთება ჩემს შრომაში „ტოტემი და ტაბუ“ მოვახდინეო. იგულისხმება მისი „ოიდიპოსის კომპლექსი“, შვილების მიერ მამის მოკვლა, მერე სინანული, მამის გაღმერთება და მის სახელზე ცხოველის ტოტემად გამოცხადება. ფსიქოანალიზის ასეთი გზით (რასაც საფუძვლად სქესობრივი მიდრეკილება უდევს – ეჭვიანობა მამისადმი დედის მიმართ), ცხადია მონოთეიზმი ვერ აიხსნება, საკმარისი არგუმენტაციის არარსებობის გამო. მონოთეიზმის რამდენიმე ფორმა არსებობს, მათ შორის: თეიზმი - ტერმინია, რომელიც მიუთითებს ღმერთისა ან ღვთაებრივი არსების არსებობისადმი რწმენაზე. დეიზმი - მონოთეიზმის ფორმა, რომლის რწმენით ერთი ღმერთი არსებობს. თუმცა, დეიზმი უარყოფს იდეას, რომ ეს ღმერთი მსოფლიოს განაგებს. მაშასადამე, რაიმე სახის ღვთიური გამოცხადება შეუძლებელია და ღმერთის არსში ჩაწვდენა მხოლოდ მედიტაციითა და სამყაროს ბუნებაზე დაკვირვებით არის შესაძლებელი. დეისტი ამგვარად უარყოფს სასწაულს და რელიგიურ ტექსტებს, როგორც რაიმე ღვთიური ცოდნის წყაროს. მონისტიური თეიზმი - მონოთეიზმის ტიპია ჰინდუიზმში. თეიზმის ეს ტიპი განსხვავდება სემიტური რელიგიებისგან ვინაიდან ის ეფუძნება პანთეიზმს, მონიზმს და ამავე დროს მოიცავს პირადი ღმერთის, როგორც უნივერსალური, ომნიპოტენტური უზენაესი არსების კონცეფციას. მონისტური მონოთეიზმის მიმდევარი სკოლებია რამანუჯა ან ვიშიშტადვატა, რომელიც აღიარებს, რომ სამყარო ღმერთის ნაწილია, ან ნარაიანა, პენენთეიზმის ფორმა, თუმცა მათი რწმენით უზენაეს არსებაში და დვატაში სული მრავლობითი ფორმითაა. პანთეიზმის მიხედვით სამყარო თვით არის ღმერთი. ტრანსცენდენტური უზენაესი ღვთაების არსებობა ბუნებისგან განცალკევებით უარჰყოფილია. იმისდა მიხედვით თუ როგორ გავიგებთ ამგვარ რწმენას, პანთეიზმი შეიძლება ათეიზმის, დეიზმისა ან თეიზმის ნაწილად შეიძლება მივიჩნიოთ. პანენთეიზმი, ან მონისტური მონოთეიზმი - თეიზმის ფორმა, რომლის მიხედვით ღმერთი შეიცავს, თუმცა იდენტური არ არის სამყაროსი. ერთადერთი ღმერთი არის ყოვლისშემძლე და ყოვლისმომცველი, ხოლო სამყარო კი ღმერთის ნაწილია, და ის ერთსადაიმავე დროს იმანენტური და ტრანსცენდენტრია. სუბსტანციური მონოთეიზმი - ზოგიერთი აფრიკული რელიგიების საფუძველია, რომლის მიხედვით ბევრი ღმერთი არის ერთი ძირითადი სუბსტანციის მრავალი ფორმა და რომ ეს ძირითადი სუბსტანცია თავად არის ღმერთი. ეს შეხედულება ემსგავსება ქრისტიანული სამების კონცეფციას, რომელშიც სამი სუბსტანცია ერთის ნაწილია. გაბიძაშვილი ო., ქართული საბჭოთა ენციკლოპედია, ტ. 7, თბ., 1984. — გვ. 98.
ალექსანდრე პრეისი

ალექსანდრე გერმანოვიჩ პრეისი (დ. 1905 — გ. 1942, სვერდლოვსკი) — რუსი მწერალი, ლიბრეტისტი. დაწერა ლიბრეტოები დიმიტრი შოსტაკოვიჩის ოპერებისათვის: ლედი მაკბეთი მცენსკის ოლქიდან, ცხვირი და სხვა, მათ შორის ოპერეტებისათვისაც. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 Литераторы Санкт-Петербурга. ХХ век / под ред. О. В. Богданова <a href="https://wikidata.org/wiki/Track:Q124670547"></a><a href="https://wikidata.org/wiki/Track:Q108611244"></a>
იაპონიის ფონდი

იაპონიის ფონდი (იაპონ. 国際交流基金 Kokusai Kōryū Kikin) არის იაპონური კულტურის ინსტიტუტი, რომლის მიზანია იაპონური ენის, ხელოვნების და საერთოდ კულტურის პოპულარიზება და გავრცელება. იაპონიის ფონდი არის ისეთი საერთაშორისო საზოგადოებრივი ორგანიზაციების ანალოგი როგორიციაა ბრიტანული სკოლა, გოეთეს ინსტიტუტი, ალექსანდრე დიუმას სახელობის ფრანგული კულტურის ცენტრი დ ა.შ.. ინსტიტუტი დაარსდა 1972 წელს, ხოლო 2003 წლის 1 ოქტომბერს კი იაპონიის საგარეო საქმეთა სამინისტროს დაუქვემდებარდა იგი და ამით იაპონიის საგარეო კულტურულ პოლიტიკას დაუკავშირდა. იაპონური კულტურის გავრცელების მიზნით ამ ინსტიტუტის ხელშეწყობით სხვადასხვა ქვეყნებში იხსნება იაპონური ენისა და კულტურის გამავრცელებელი ახალი კულტურული ცენტრები, ტარდება ღონისძიებები, ეწყობა იაპონური ენის შემსწავლელი კურსები, მიმდინარეობს სტუდენტთა გაცვლა. იაპონიის ფონდი ატარებს JLPT-ს სახელით ცნობილ და საერთაშორისო მასშტაბით ერთ-ერთ ყველაზე გავრცელებულ გამოცდას. იაპონიის ფონდს 21 ფილიალი აქვს გახსნილი მსოფლიოს 19 სახელმწიფოში. მთავარი შტაბ-ბინა მდებარეობს ქალაქ ტოკიოში. ქალაქ კიოტოშიც ფუნქციონირებს ინსტიტუტის ბიურო. იაპონოლოგია იაპონური კანჯის კომპეტენციათა ტესტი იაპონური ენის უნარ-ჩვევათა ტესტი (JLPT) იაპონური ენა (T.JL) იაპონური საქმიანი კომუნიკაციის უნარ-ჩვევათა ტექსტი აზიისა და აფრიკის ინსტიტუტი ვიკისაწყობში არის გვერდი თემაზე: იაპონიის ფონდი იაპონიის ფონდის ოფიციალური საიტი
იოსებ კობზონი

იოსებ დავითის ძე კობზონი (რუს. Иосиф Давыдович Кобзон; დ. 11 სექტემბერი, 1937, ჩასოვ-იარი, უკრაინის სსრ — გ. 30 აგვისტო, 2018, მოსკოვი) — საბჭოთა და რუსული ესტრადის მომღერალი, რუსი პოლიტიკური და საზოგადო მოღვაწე, მუსიკალური პედაგოგი. რუსეთის ფედერაციის სახელმწიფო დუმის II—VII მოწვევების დეპუტატი (1995—2018). რუსეთის ფედერაციის სახელმწიფო დუმის კულტურის კომიტეტის თავმჯდომარის პირველი მოადგილე (2011—2018). პარტია „ერთიანი რუსეთის“ წევრი (2003—2018). რუსეთის ფედერაციის შრომის გმირი (2016). სსრკ-ის სახალხო არტისტი (1987). სსრკ-ის სახელმწიფო პრემიის (1984), ლენინური კომკავშირის პრემიის (1976), და რუსეთის ფედერაციის სამთავრობო პრემიის ლაურეატი (2011). ვიკისაწყობში არის გვერდი თემაზე: იოსებ კობზონი მომღერლის ოფიციალური საიტი ↑ Умер Иосиф Кобзон. Lenta.ru (2018-08-30). ციტირების თარიღი: 2018-08-30.
ტინტორეტო

იაკოპო რობუსტი (მსოფლიო ტინტორეტოს (Tintoretto) სახელით იცნობს, Tintore იტალიურად ნიშნავს მღებავს; დ. 29 სექტემბერი, 1518, ვენეცია — გ. 31 მაისი, 1594, იქვე) — გვიანი აღორძინების ხანის იტალიელი ფერმწერი, შუქ–ჩრდილის ოსტატი. ტინტორეტო გატაცებით იკვლევდა განათების პრობლემებს მხატვრობაში. იგი იყენებდა უცნაურ ხერხს — ცვილისაგან პატარა ფიგურებს აქანდაკებდა, შემდეგ მათ მუყაოსგან დამზადებულ ოთახის მაკეტში ათავსებდა ჩაფიქრებული კომპოზიციის შესაბამისად. კედლებში დატანებული ნახვრეტებიდან ანათებდა ოთახს და გულმოდგინედ აკვირდებოდა ამგვარი განათებით მიღწეულ შუქჩრდილის ეფექტს,რათა შემდგომ ტილოზე გადაეტანა იგი. ასე აღწევდა ტინტორეტო უცნაური და მეტყველი განათების დააჯერებელ შთაბეჭდილებას თავის ფერწერულ ნამუშევრებში. Butterfield, Andrew (2007-04-26). „Brush with Genius“. New York Review of Books. NYREV, Inc. 54 (7). ციტირების თარიღი: 2007-04-18. Carlo Ridolfi, La Vita di Giacopo Robusti (A Life of Tintoretto) 1642 Tintoretto, and Pierluigi De Vecchi. 1970. L'opera completa del Tintoretto. Milano: Rizzoli. ვიკისაწყობში არის გვერდი თემაზე: ტინტორეტო Works at Web Gallery of Art, the most complete gallery of the web www.JacopoTintoretto.org დაარქივებული 2020-12-12 საიტზე Wayback Machine. 257 works by Tintoretto Artcyclopedia – Tintoretto's paintings Works and literature on PubHist Jacopo Tintoretto. Pictures and Biography
საქართველოს სამოქალაქო კოდექსი

საქართველოს სამოქალაქო კოდექსი წარმოადგენს კერძო სამართლის ნაწილს და აწესრიგებს პირთა თანასწორობაზე დამყარებულ კერძო ხასიათის ქონებრივ, საოჯახო და პირად ურთიერთობებს (მუხლი 1). კოდექსის ძალაში შესვლა. საქართველოს სახელმწიფოს მეთაურის 26.12.1993 N216 ბრძანებულებით, იუსტიციის სამინისტროს ფარგლებში შეიქმნა სამოქალაქო კოდექსის შემმუშავებელი კომისია, პროფ. სერგო ჯორბენაძის ხელმძღვანელობით. ხსენებული კომისიის მიერ მომზადებული საქართველოს სამოქალაქო კოდექსი მიღებული იქნა 1997 წლის 26 ივნისს N786-IIს, გამოქვეყნებულია: პარლამენტის უწყებანი, N31, 24 ივლისი, 1997. აღსანიშნავია, რომ საქართველოს სამოქალაქო კოდექსი შეიქმნა გერმანული სამოქალაქო კოდექსის მოდელის მიხედვით. საქართველოს სამოქალაქო კოდექსი ძალაში შევიდა 1997 წლის 25 ნოემბრიდან. კოდექსის შინაარსი. კოდექსი დაყოფილია ექვს წიგნად, კერძოდ: წიგნი პირველი - სამოქალაქო კოდექსის ზოგადი დებულებანი; ეს ნაწილი მოიცავს ძირითად დებულებებს, რომლებიც სამოქალაქო კოდექსის ყველა სხვა ნაწილზეც ვრცელდება. წიგნი მეორე - სანივთო (ქონებრივი) სამართალი; მოიცავს ქონებასთან, საკუთრებასა და მფლობელობასთან დაკავშირებულ დებულებებს. წიგნი მესამე - ვალდებულებითი სამართალი; მოიცავს ვალდებულების წარმოშობის, შესრულების, დარღვევის, შეწყვეტის და მსგ. დებულებებს, აწესრიგებს სახელშეკრულებო და კანონისმიერ ვალდებულებით ურთიერთობებს, აგრეთვე დელიქტურ ვალდებულებებს. წიგნი მეოთხე - ინტელექტუალური საკუთრების სამართალი; აწესრიგებს სამრეწველო საკუთრებასთან დაკავშირებულ ურთიერთობებს; მოიცავს მითითებას საავტორო ქონებრივი და პირადი არაქონებრივი, აგრეთვე მათი მომიჯნავე ზოგიერთი უფლების მოწესრიგების შესახებ მითითებას. წიგნი მეხუთე - საოჯახო სამართალი; აწესრიგებს ქორწინების, მშობლების, შვილებისა და სხვა ნათესავების ურთიერთობის, მეურვეობისა და მზრუნველობის სამართლებრივ ასპექტებს. წიგნი მეექვსე - მემკვიდრეობის სამართალი; აწესრიგებს კანონისმიერ და ანდერძისმიერ მემკვიდრეობას.
სფუმატო

სფუმატო (იტალ. Sfumato, სიტყვასიტყვით — კვამლივით გამქრალი) — ფერწერულ ნაწარმოებში გამოსახულების მკაფიო კონტურების ერთგვარი შერბილება, გაბუნდოვნება, რითაც სურათზე ნათლად გადმოიცემა განათებისა და სივრცის ეფექტი. ეს მხატვრული ხერხი ლეონარდო და ვინჩის მიერ არის დამუშავებული სიღრმის ეფექტის გადმოსაცემად. შეგიძლიათ იხილოთ მედიაფაილები თემაზე „სფუმატო“ ვიკისაწყობში.
ლაკონიზმი

ლაკონიზმი (ბერძნ. lakonismos) — აზრის სათქმელის გამოხატვა მოკლედ, სხარტად, ზუსტად და მკაფიოდ. ლაკონიზმი ახასიათებს ხალხურ სიტყვა-თქმებსა და ანდაზებს, აფორიზმებს, გამოცანებს, ფრთოსან სიტყვებს, ლოზუნგებს, მაგ., „ფარით ან ფარზე“, „მივედი, ვნახე, დავამარცხე“. ლაკონიზმი მეტწილად ექსპრესიული მეტყველების თვისებაა. მას იყენებენ ენციკლოპედიისა და სხვადასხვა სახის ლექსიკონების შედგენისას. ლაკონიზმის უბადლო ოსტატი იყო სულხან-საბა ორბელიანი. სიტყვის ფუძე წარმოიქმნა ლაკონიასგან — ძველი საბერძნეთის რეგიონი, სადაც მდებარეობს ქალაქი სპარტა, რომლის მცხოვრებნიც ლეგენდის მიხედვით, ამ თვისებით იყვნენ დაჯილდოებულნი.
რექტიფიკაცია

რექტიფიკაცია (გვიანდ. ლათ. restificatio — გასწორება) — რამდენიმე კომპონენტისაგან შემდგარი სითხეების ნარევის გაყოფის ხერხი. რექტიფიკაცია ემყარება სითხის მრავალჯერად აორთქლებას და მისი ორთქლის კონდენსაციას ან ნარევის ერთჯერად აორთქლებას და კომპონენტების შემდგომ მრავალსაფეხუროვან კონდენსაციას. მიმდინარეობს სარექტიფიკაციო აპარატურაში (სარექტიფიკაცია სვეტებში). რექტიფიკაციას მიმართავენ ქიმიური, სპირტისა და ნავთობგადასამუშავებელ მრეწველობაში, აგრეთვე გათხევადებული აირების გასაყოფად. რექტიფიკაციის ჩასატარებელი აპარატები — სარექტიფიკაციო სვეტები — შედგება საკუთრივ სვეტისაგან, სადაც ხორციელდება ორთქლისა და სითხის წინაღდენიანი კონტაქტი, და ისეთი მოწყობილობებისაგან, რომლებშიც სითხეორთქლდება და ორთქლი კონდენსირდება, აგრეთვე კუბისა და დეფლეგმატორისაგან. კუბი ვერტიკალურად დადგმული ღრუ ცილინდრია, რომელშიც დაყენებულია ე. წ. თეფშები ან მოთავსებულია წყობური. თეფშებისა და წყობურის დანიშნულებაა ფაზებსშორისო კონტაქტის განვითარება და სითხესა და ორთქლს შორის კონტაქტის გაუმჯობესება. ნაჩვენებია გადასასხმელი თეფშების კონსტრუქციები. სარექტიფიკაციო სვეტების წყობურად იყენებენ რგოლებს, რომელთა გარე დიამეტრი მათი სიმაღლის ტოლია. გავრცელებულია რაშიგის რგოლები და მათი მოდიფიკაციები. განასხვავებენ უწყვეტსა და პერიოდულ რექტიფიკაციას. ქართული საბჭოთა ენციკლოპედია, ტ. 8, თბ., 1984. — გვ. 376—377.
პიკო...

პიკო... (ინგლ. pico- < იტალ. piccolo — „პატარა“; აღნიშვნა: პ, p) — ფიზიკური სიდიდის ერთეულის სახელწოდების თავსართი ერთეულთა საერთაშორისო სისტემაში. წარმოადგენს თავსართს იმ ჯერადი ერთეულების სახელწოდებათა შესაქმნელად, რომლებიც ოდენობით შეესაბამება 10−12 (1/1 000 000 000 000, მეტრილიონედი) ამოსავალ ერთეულს. წარმოშობილია იტალიურიდან — piccolo (პატარა). 1960 წელს ზომა-წონის მეთერთმეტე გენერალურ კონფერენციაზე ოფიციალურად იქნა მიღებული წილადი ერთეულის თავსართად. 1 პიკომეტრი = 10−12 მეტრი = 0.000 000 000 001 მეტრი. 1 პიკოფარადა = 10−12 ფარადა= 0.000 000 000 001 ფარადა. ქართული საბჭოთა ენციკლოპედია, ტ. 8, თბ., 1984. — გვ. 61. ↑ 11th meeting of the CGPM
პილპილი

პილპილი (ლათ. Piper) — მცენარეთა გვარი პილპილისებრთა ოჯახისა. მცოცავი ბუჩქები (ლიანები), იშვიათად პატარა ხეები და ბალახებია. 700-მდე (სხვა მონაცემებით 2000-მდე) სახეობა გავრცელებულია ორივე ნახევარსფეროს ტროპიკებში. ყველაზე მნიშვნელოვანი სახეობაა შავი პილპილი (Piper nigrum), რომელიც ბუნებრივად იზრდება ინდოეთსა და სამხრეთ-აღმოსავლეთ რაიონებში. მისი გამხმარი ნაყოფი საუკეთესო სუნელ-სანელებელია (შავი პილპილი); შეიცავს ალკალოიდ პიპერინს და ეთეროვან ზეთებს. საღეჭი პილპილის (Piper betle) ფოთლებისაგან ამზადებენ ბეტელს. პილპილის ბევრ სხვა სახეობასაც (Piper cubeba, Piper longum) იყენებენ სანელებლად, აგრეთვე ამგზნებ ან სამკურნალო მცენარედ. ქართული საბჭოთა ენციკლოპედია, ტ. 8, თბ., 1984. — გვ. 63.
ბატისნაირნი

ბატისნაირნი, ფირფიტნისკარტიანები (Anseriformes) — მცურავი ფრინველების რიგი. შედის ორი ოჯახი: პალამედეები და იხვისებრნი. ქართული საბჭოთა ენციკლოპედია, ტ. 2, თბ., 1977. — გვ. 228.
ტემპერა

ტემპერა (იტალ. tempera,temperare „საღებავებით ფერწერა“) — საღებავები, რომლის შემაკავშირებელ ნივთიერებად იყენებენ წყალში გახსნილ კვერცხის გულს და უმატებენ მცენარეულ ან ცხოველურ ზეთს. ტემპერა ცნობილი იყო ძველ ეგვიპტეში. ფართოდ იყენებდნენ შუა საუკუნეების ხატწერაში, ფრესკულ მხატვრობაში. ტემპერა, უცხო სიტყვათა ლექსიკონი. სპებ.
პუანტილიზმი

პუანტილიზმი (ინგლ. Pointillism, ფრანგ. Pointillisme — წერტილებით წერა) — ნეოიმპრესიონიზმის მიმდინარეობა, რომელსაც ახასიათებს ფერწერის თავისებური მანერა – წვრილი ფერადი მონასმები, წერტილები. პოლ სინიაკი (1863–1935) ჟორჟ სერა (1859–1891) ვინსენტ ვან გოგი (1853–1890) ჟორჟ ლემენი, 1891-92, სანაპირო ჰეისტთან, ორსეის მუზეუმი, პარიზი. კამილ პისარო, 1888, La Récolte des pommes, ზეთი ტილოზე, 61 x 74 სმ, დალასის ხელოვნების მუზეუმი პოლ სინიაკი, 1901, L'Hirondelle Steamer on the Seine, ზეთი ტილოზე, პრაღის ეროვნული გალერეა. ანრი კროსი, 1903-04, Regatta in Venice, ზეთი ტილოზე, 73.7 x 92.7 სმ, ჰიუსტონის დახვეწილი ხელოვნების მუზეუმი. რენე შუტცენბერგერი, 1911, La Coiffure, ზეთი ტილოზე, 121 × 91 სმ იპოლიტე პეტიტიანი, 1919, Femmes au bain, ზეთი ტილოზე, 61.1 × 46 სმ, კერძო კოლექცია ნეოიმპრესიონიზმი დივიზიონიზმი Georges Seurat, 1859-1891 Signac, 1863-1935
ნეოიმპრესიონიზმი

ნეოიმპრესიონიზმი (ინგლ. Neo-impressionism) — მიმდინარეობა ფერწერაში. იგი 1885 წელს აღმოცენდა საფრანგეთში. მისი წარმომადგენლები იყვნენ ჟორჟ სერა და პოლ სინიაკი. ისინი ავითარებდნენ იმპრესიონიზმის ტენდენციებს. განსაკუთრებით აინტერესებდათ ოპტიკისა და ფერთა ახალი თეორიის დარგში მიღწეული სიახლეები და პრაქტიკულად იყენებდნენ მათ. ნეოიმპრესიონისტები შარლ ანგრანი, Couple dans la rue, 1887, ზეთი ტილოზე, 38.5 x 33 სმ, ორსეის მუზეუმი, პარიზი. თეო ვან რეისელბერგე, ალის სეთეს პორტრეტი, 1888, მორის დენის სახელობის მუზეუმი -"მონასტერი", სენ-ჟერმენ-ან-ლე. კამილ პისარო, მკა ერაჟნ-სურ-ეპტეში, 1889, ზეთი ტილოზე, 73 × 60 სმ, კერძო კოლექცია ჟორჟ ლემენი, სანაპირო ჰეისტთან), 1891, ზეთი ტილოზე, 37.5 x 45.7 სმ, ორსეის მუზეუმი, პარიზი. Ferretti-Bocquillon, Marina (2001). Signac, 1863-1935. New York: The Metropolitan Museum of Art. ISBN 0870999982.  Floyd, Ratliff (1992). Paul Signac and Color in Neo-Impressionism. New York, New York: Rockefeller University Press. ISBN 0-87470-050-7.  Herbert, Robert. Georges Seurat, 1859–1891, New York: Metropolitan Museum of Art, 1991. ISBN 9780870996184. Herbert, Robert, Neo-Impressionism, The Solomon R. Guggenheim Foundation, New York, 1968, Library of Congress Card Catalogue Number: 68-16803